POŻIZZJONI (UE) Nru 12/2013 TAL-KUNSILL FL-EWWEL QARI

bil-ħsieb tal-adozzjoni tar-Regolament tal-Parlament Ewropew u tal-Kunsill li jemenda ċerti Regolamenti relatati mal-politika kummerċjali komuni fir-rigward tal-għoti ta' setgħat iddelegati u implimentattivi għall-adozzjoni ta' ċerti miżuri

Adottat mill-Kunsill fil-15 ta’ Novembru 2013

(2013/C 360 E/02)

IL-PARLAMENT EWROPEW U L-KUNSILL TAL-UNJONI EWROPEA,

Wara li kkunsidraw it-Trattat dwar il-Funzjonament tal-Unjoni Ewropea, u b'mod partikolari l-Artikolu 207(2) tiegħu,

Wara li kkunsidraw il-proposta mill-Kummissjoni Ewropea,

Wara li l-abbozz tal-att leġislattiv intbagħat lill-parlamenti nazzjonali,

Filwaqt li jaġixxu skont il-proċedura leġislattiva ordinarja (1),

Billi:

ADOTTAW DAN IR-REGOLAMENT:

Artikolu 1

Ir-Regolamenti elenkati fl-Anness għal dan ir-Regolament huma b'dan emendati, skont l-Anness.

Artikolu 2

Ir-referenzi għad-dispożizzjonijiet tar-Regolamenti elenkati fl-Anness għal dan ir-Regolament għandhom jinftiehmu li huma magħmula għal dawk id-dispożizzjonijiet kif emendati b'dan ir-Regolament.

Artikolu 3

Dan ir-Regolament ma għandux jaffettwa proċeduri għall-adozzjoni ta' miżuri previsti fir-Regolamenti elenkati fl-Anness għal dan ir-Regolament li nbdew iżda ma tlestewx qabel id-dħul fis-seħħ ta' dan ir-Regolament.

Artikolu 4

Dan ir-Regolament għandu jidħol fis-seħħ fit-tletin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

(1) Il-Pożizzjoni tal-Parlament Ewropew tat-22 ta' Novembru 2012 (għadha mhix ippubblikata fil-Ġurnal Uffiċjali) u l-Pożizzjoni tal-Kunsill fl-ewwel qari tal-15 ta’ Novembru 2013. Pożizzjoni tal-Parlament Ewropew ta' (għadha mhix ippubblikata fil-Ġurnal Uffiċjali) u deċizjoni tal-Kunsill ta'….

(2) Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni (ĠU L 184, 17.7.1999, p. 23).

(3) Regolament (UE) Nru 182/2011 tal-Parlament Ewropew u tal-Kunsill tas-16 ta’ Frar 2011 li jistabbilixxi r-regoli u l-prinċipji ġenerali dwar il-modalitajiet ta’ kontroll mill-Istati Membri tal-eżerċizzju mill-Kummissjoni tas-setgħat ta’ implimentazzjoni (ĠJ L 55, 28.2.2011, p. 13).

(4) Regolament tal-Kunsill (KEE) Nru 3030/93 tat-12 ta' Ottubru 1993 dwar regoli komuni għall-importazzjonijiet ta' ċerti prodotti tat-tessuti minn pajjiżi terzi (ĠU L 275, 8.11.1993, p. 1).

(5) Regolament tal-Kunsill (KE) Nru 517/94 tas-7 ta' Marzu 1994 dwar regoli komuni għall-importazzjoni ta' prodotti tessili minn għadd ta' pajjiżi terzi mhux koperti minn ftehim bilaterali, protokolli jew arranġamenti oħra, jew minn regoli ta' l-importazzjoni speċifika tal-Komunità (ĠU L 67, 10.3.1994, p. 1).

(6) Regolament tal-Kunsill (KE) Nru 953/2003 tas-26 ta’ Mejju 2003 biex jevita diversifikazzjoni fil-kummerċ fl-Unjoni Ewropea ta’ ċerti mediċini prinċipali (ĠU L 135, 3.6.2003, p. 5).

(7) Regolament tal-Kunsill (KE) Nru 673/2005 tal-25 ta’ April 2005 li jistabbilixxi d-dazji doganali ta’ importazzjoni addizzjonali ta’ ċerti prodotti li joriġinaw mill-Istati Uniti tal-Amerika (ĠU L 110, 30.4.2005, p. 1).

(8) Regolament tal-Kunsill (KE) Nru 1528/2007 tal-20 ta' Diċembru 2007 li japplika l-arranġamenti għall-prodotti li joriġinaw f'ċerti stati li huma parti mill-Grupp ta' Stati Afrikani, Karibej u Paċifiċi (AKP) previsti fi ftehimiet li jistabbilixxu, jew li jwasslu biex jiġu stabbiliti, Ftehimiet ta' Sħubija Ekonomika (ĠU L 348, 31.12.2007, p. 1).

(9) Regolament tal-Kunsill (KE) Nru 55/2008 tal-21 ta’ Jannar 2008 li jintroduċi l-preferenzi awtonomi għall-kummerċ għar-Repubblika tal-Moldova u li jemenda r-Regolament (KE) Nru 980/2005 u d-Deċiżjoni tal-Kummissjoni 2005/924/KE (ĠU L 20, 24.1.2008, p. 1).

(10) Regolament tal-Kunsill (KE)Nru 1340/2008 tat-8 ta’ Diċembru 2008 dwar il-kummerċ ta’ ċerti prodotti tal-azzar bejn il-Komunità Ewropea u r-Repubblika tal-Każakistan (ĠU L 348, 24.12.2008, p. 1).

DIKJARAZZJONI TAR RAĠUNIJIET TAL-KUNSILL

I. INTRODUZZJONI

1. Fil-15 ta' Ġunju 2011, il-Kummissjoni adottat proposta għal Regolament tal-Parlament Ewropew u tal-Kunsill li jemenda ċerti Regolamenti relatati mal-politika kummerċjali komuni fir-rigward tal-għoti ta' setgħat delegati u ta' implimentazzjoni għall-adozzjoni ta' ċerti miżuri (1) (Att Omnibus dwar il-Kummerċ II).

2. Fit-22 ta' Novembru 2012, il-Parlament Ewropew adotta l-opinjoni tiegħu fl-ewwel qari dwar l-Att Omnibus dwar il-Kummerċ II (2), skont il-proċedura leġislattiva ordinarja.

3. Għadd sinifikanti ta' kwistjonijiet li jinsabu fil-proposta kienu komuni għal dawk tal-Att Omnibus dwar il-Kummerċ I, u għalhekk, sabiex jintlaħaq riżultat koerenti, ġie deċiż li n-negozjati taż-żewġ fajls jiġu segwiti flimkien.

4. Fl-20 ta' Frar 2013, il-COREPER adotta l-mandat ta' negozjar għat-trilogu. Fil-5 ta' Ġunju 2013 saret il-laqgħa finali tat-trilogi, li fiha ntlaħaq qbil dwar pakkett ta' kompromess. Fis-7 ta' Ġunju 2013, il-Kumitat tal-Politika Kummerċjali (Deputati) approva l-pakkett ta' kompromess tal-Presidenza, u b'hekk issiġilla l-eżitu pożittiv tat-trilogi. Il-COREPER fit-12 ta' Ġunju 2013, u l-Kunsill fl-14 ta' Ġunju 2013 ġew infurmati b'dak l-iżvilupp (3). Wara dan, il-Presidenza, f'kooperazzjoni mal-Parlament Ewropew u l-Kummissjoni, ħejjiet it-test komprensiv tar-Regolament konċernat, filwaqt li inkorporat il-pakkett ta' kompromess fl-att legali. Dan it-test konsolidat ġie approvat mill-Grupp ta' Ħidma dwar Kwistjonijiet Kummerċjali fil-5 ta' Lulju 2013 u l-Kumitat INTA tal-Parlament Ewropew ivvota l-approvazzjoni tiegħu fil-11 ta' Lulju 2013.

5. Fil-11 ta' Lulju 2013, il-President tal-Kumitat INTA għarraf lill-President tal-COREPER permezz ta' ittra (4) li l-INTA approva t-test konsolidat, filwaqt li indika li, jekk il-Kunsill jibgħat formalment lill-Parlament il-pożizzjoni tiegħu fil-forma kif tinsab fl-anness għal dik l-ittra, huwa jirrakkomanda lill-Plenarja li l-pożizzjoni tal-Kunsill tiġi aċċettata mingħajr emenda, soġġetta għal verifika legali-lingwistika, fit-tieni qari tal-Parlament.

6. Il-COREPER approva t-test ta' kompromess finali fit-18 ta' Lulju 2013 (5).

7. Fuq din il-bażi, il-Kunsill fit-23 ta' Settembru (permezz tal-COREPER fit-18 ta' Settembru 2013) ikkonferma l-qbil politiku tiegħu dwar ir-Regolament (6).

8. B'kont meħud tal-qbil imsemmi hawn fuq u wara reviżjoni legali u lingwistika, il-Kunsill adotta l-pożizzjoni tiegħu fl-ewwel qari fil-15 ta' Novembru 2013, f'konformità mal-proċedura leġislattiva ordinarja stipulata fl-Artikolu 294 tat-Trattat dwar il-Funzjonament tal-Unjoni Ewropea (TFUE).

II. OBJETTIV

Id-dħul fis-seħħ tat-Trattat ta' Lisbona wassal għal bidliet sinifikanti kemm fil-qafas għall-adozzjoni ta' atti delegati u ta' atti ta' implimentazzjoni kif ukoll għat-twettiq tal-politika kummerċjali komuni.

B'mod partikolari huwa preveda li tkun tapplika l-proċedura leġislattiva ordinarja, fil-kuntest tal-politika dwar il-kummerċ tal-UE.

Meta mqabbel mal-Att Omnibus dwar il-Kummerċ I, l-Att Omnibus dwar il-Kummerċ II jemenda l-proċeduri kollha ta' teħid ta' deċiżjoni li jibqa' li jinsabu fil-leġislazzjoni dwar il-politika kummerċjali, fejn meħtieġ, sabiex jingħataw setgħat delegati lill-Kummissjoni skont l-Artikolu 290 tat-Trattat dwar il-Funzjonament tal-Unjoni Ewropea (TFUE).

Huwa xieraq ukoll, f'ċerti każijiet, li jiġu applikati ċerti proċeduri stabbiliti fir-Regolament (UE) Nru 182/2011 tal-Parlament Ewropew u tal-Kunsill (7).

B'konsegwenza ta' dan, ir-Regolament ser jistabbilixxi mekkaniżmu aktar effettiv u effiċjenti tas-setgħat delegati tal-Kummissjoni u b'hekk ser tiġi żgurata l-konsistenza mad-dispożizzjonijiet li ġew introdotti mit-Trattat ta' Lisbona.

III. ANALIŻI TAL-POŻIZZJONI TAL-KUNSILL FL-EWWEL QARI

Il-kwistjonijiet ewlenin, li jeħtieġu modifiki kienu:

— l-użu tal-proċedura ta' urġenza;

— l-adattamenti ta' l-Annessi;

— l-ambitu tar-regolamenti;

— il-perijodu ta' validità u t-tiġdid ta' atti delegati;

— it-tul tal-perijodu għall-oġġezzjoni għall-atti delegati;

— l-għoti ta' setgħat delegati għall-adozzjoni ta' ċerti miżuri ta' salvagwardja.

IV. KONKLUŻJONI

Il-pożizzjoni tal-Kunsill fl-ewwel qari tirrifletti l-kompromess milħuq f'negozjati bejn il-Kunsill u l-Parlament Ewropew, kif iffaċilitati mill-Kummissjoni. This compromise was endorsed through the adoption of a political agreement by the Council on 23 September 2013, via COREPER on 18 September 2013.

Il-President tal-Kumitat INTA tal-Parlament Ewropew indika f'ittra lill-President tal-COREPER (8) li jekk il-Kunsill jibgħat formalment lill-Parlament il-pożizzjoni tiegħu fil-forma kif tinsab fl-anness għal din l-ittra, huwa jirrakkomanda lill-Plenarja taċċetta l-pożizzjoni tal-Kunsill mingħajr emendi, soġġetta għall-verifika legali-lingwistika, fit-tieni qari tal-Parlament.

(1) dok. 11762/11.

(2) dok. T7-0447/2012.

(3) dok. 10286/13.

(4) EXPO-COM-INTA D(2013)35655.

(5) dok. 12276/13.

(6) dok. 13357/13.

(7) ĠU L 55, 28.3.2011, p. 13.

(8) EXPO-COM-INTA D(2013)35655.